CELEX: 62020TN0165
Language: fi
Date: 2020-10-30 00:00:00
Title: Asia T-165/20: Kanne 30.10.2020 – JC v. EUCAP Somalia

11.1.2021   
            
            
               FI
            
            
               Euroopan unionin virallinen lehti
            
            
               C 9/23
            
         
      Kanne 30.10.2020 – JC v. EUCAP Somalia
      (Asia T-165/20)
      (2021/C 9/34)
      Oikeudenkäyntikieli: ranska
      
         Asianosaiset
      
      
         Kantaja: JC (edustaja: asianajaja A. Van Himst)
      
         Vastaaja: EUCAP Somalia (Mogadishu, Somalia)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EUCAP Somalian kantajalle 4.11.2019 osoittaman päätöksen, jolla päätettiin kantajan ja EUCAP Somalian välinen työsopimus
               
            
                  —
               
               
                  kumoamaan EUCAP Somalian kantajalle 3.12.2019 osoittaman päätöksen, jolla päätettiin kantajan työskentely EUCAP Somalian palveluksessa
               
            
                  —
               
               
                  kumoamaan tarpeellisilta osin 24.1.2020 päivätyn päätöksen, jolla hylättiin työsuhteen päättämisestä tehty valitus
               
            
                  —
               
               
                  velvoittamaan vastaajan maksamaan takautuvasti kantajan palkka siihen saakka, kunnes sopimussuhde olisi lopullisesti, pätevästi ja lainmukaisesti päättynyt
               
            
                  —
               
               
                  velvoittamaan vastaajan maksamaan määrille korkoa sen korkokannan mukaisesti, jota EKP soveltaa perusrahoitusoperaatioihinsa, lisättynä 3,5 prosenttiyksiköllä
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste koskee sitä, että ensimmäinen huomautus annettiin kantajalle vain hänen oikaisuvaatimuksensa hylkäämistä koskevalla päätöksellä, ja perustuu siihen, että
                  
                              —
                           
                           
                              4.11.2019 päivätyllä huomautuksella ei ole – ainakaan taannehtivia – vaikutuksia
                           
                        
                              —
                           
                           
                              oikeudenkäyntiä edeltävää virallista menettelyä ei aloitettu, ja sopimuksen 21 artiklaa rikottiin, koska operaation apulaisjohtaja ei kuullut kantajaa ennen hänen oikaisuvaatimuksensa hylkäämistä koskevan päätöksen tekemistä.
                           
                        
            
                  2)
               
               
                  Toinen kanneperuste perustuu työsopimuksen 18 artiklan sekä SEUT 296 artiklan ja Euroopan unionin perusoikeuskirjan 41 artiklan rikkomiseen sillä perusteella, ettei vastaaja perustellut irtisanomista koskevaa päätöstään (päätöksiään).
               
            
                  3)
               
               
                  Kolmas kanneperuste perustuu työsopimuksen 18 artiklan rikkomiseen ja sen 17 artiklan 2 kohdan virheelliseen soveltamiseen sillä perusteella, että vastaajan olisi pitänyt noudattaa vähintään yhden kuukauden mittaista irtisanomisaikaa.
               
            
                  4)
               
               
                  Neljäs kanneperuste perustuu Belgian oikeuteen kuuluvan 3.7.1978 annetun työsopimuslain, jota vastaajan mukaan sovelletaan kantajan työsopimukseen, rikkomiseen.